ಇಂಡಿಯಾ ಓಪನ್, ಸೈಯದ್ ಮೋದಿ ಟೂರ್ನಮೆಂಟ್ ರದ್ದು ಹೊಸದಿಲ್ಲಿ: ಇಂಡಿಯಾ ಓಪನ್ ಸೂಪರ್ 500 ಮತ್ತು ಸೈಯದ್ ಮೋದಿ ಇಂಟರ್ನ್ಯಾಷನಲ್ ಸೂಪರ್ 300 ಪಂದ್ಯಾವಳಿಗಳನ್ನು ಬ್ಯಾಡ್ಮಿಂಟನ್ ವರ್ಲ್ಡ್ ಫೆಡರೇಶನ್ ಬಿಡಬ್ಲ್ಯುಎಫ್ಗುರುವಾರ ರದ್ದುಗೊಳಿಸಿದೆ. ಮೂಲತಃ ಮಾರ್ಚ್ನಲ್ಲಿ ನಿಗದಿಯಾಗಿದ್ದ ಇಂಡಿಯಾ ಓಪನ್ ಡಿಸೆಂಬರ್ 8ರಿಂದ 13 ರವರೆಗೆ ಹೊಸದಿಲ್ಲಿಯಲ್ಲಿ ಮತ್ತು ಸೈಯದ್ ಮೋದಿ ಟೂರ್ನಮೆಂಟ್ ನವೆಂಬರ್ 17ರಿಂದ 22 ರವರೆಗೆ ಲಕ್ನೋದಲ್ಲಿ ಆಯೋಜಿಸುವ ಬಗ್ಗೆ ಈ ಮೊದಲು ನಿರ್ಧರಿಸಲಾಗಿತ್ತು. ಡೆನ್ಮಾರ್ಕ್ನಲ್ಲಿ ನಡೆಯುವ ಬಿಡಬ್ಲುಎಫ್ ಥಾಮಸ್ ಮತ್ತು ಉಬರ್ ಕಪ್ ಫೈನಲ್ಸ್ 2020 ಅಂತರ್ರಾಷ್ಟ್ರೀಯ ಪಂದ್ಯಾವಳಿ ಬ್ಯಾಡ್ಮಿಂಟನ್ ಕ್ಯಾಲೆಂಡರ್ನ ಭಾಗವಾಗಿ ಉಳಿಯುತ್ತದೆ. 2020 ಅಕ್ಟೋಬರ್ 3ರಿಂದ 11ರ ತನಕ ಯೋಜಿತ ದಿನಾಂಕಗಳಲ್ಲಿ ಮುಂದುವರಿಯುತ್ತದೆ. ಬ್ಯಾಡ್ಮಿಂಟನ್ ವರ್ಲ್ಡ್ ಫೆಡರೇಶನ್ ಗುರುವಾರ ಪರಿಷ್ಕೃತ ಟೂರ್ನಮೆಂಟ್ನ ವೇಳಾಪಟ್ಟಿಯನ್ನು ಪ್ರಕಟಿಸಿದೆ. ಅಕ್ಟೋಬರ್ 13ರಿಂದ ಡೆನ್ಮಾರ್ಕ್ನ ಒಡೆನ್ಸ್ನಲ್ಲಿ ಸತತ ಸೂಪರ್ 750 ಸ್ಪರ್ಧೆಗಳೊಂದಿಗೆ ಮರಳಲಿದೆ. ಎರಡು ವಾರಗಳ ಯುರೋಪಿಯನ್ ಲೀಗ್ ನಂತರ ಏಶ್ಯದ ಎರಡು ಸೂಪರ್ 1000 ಪಂದ್ಯಾವಳಿಗಳು ಮತ್ತು ಪ್ರತಿಷ್ಠಿತ ವರ್ಲ್ಡ್ ಟೂರ್ ಫೈನಲ್ಸ್ ನಡೆಯಲಿದೆ. ಏಶ್ಯದ ಮೂರು ಪಂದ್ಯಾವಳಿಗಳ ಸ್ಥಳಗಳನ್ನು ಇನ್ನೂ ಘೋಷಿಸಲಾಗಿಲ್ಲ. ಮಾರ್ಚ್ನಲ್ಲಿ ನಡೆದ ಆಲ್ ಇಂಗ್ಲೆಂಡ್ ಚಾಂಪಿಯನ್ಶಿಪ್ ಬ್ಯಾಡ್ಮಿಂಟನ್ ಚಟುವಟಿಕೆಗಳು ಸ್ಥಗಿತಗೊಂಡಿವೆ.